**คำอธิบายรายวิชา**

**กลุ่มสาระการเรียนรู้การงานอาชีพ ชั้นมัธยมศึกษาปีที่ 4**

**รหัสวิชา ง30104 รายวิชาการงานอาชีพพื้นฐาน 1**

**จำนวน 0.5 หน่วยกิต เวลา 20 ชั่วโมง**

**สาระที่ 1 การดำรงชีวิตและครอบครัว**

**มาตรฐาน ง 1.1** เข้าใจการทำงาน มีความคิดสร้างสรรค์ มีทักษะกระบวนการทำงาน ทักษะการจัดการ ทักษะกระบวนการแก้ปัญหา ทักษะการทำงานร่วมกัน และทักษะการแสวงหาความรู้ มีคุณธรรม และลักษณะนิสัยในการทำงาน มีจิตสำนึกในการใช้พลังงาน ทรัพยากรและสิ่งแวดล้อม เพื่อการดำรงชีวิตและครอบครัว

**ตัวชี้วัด**

1. ง 1.1ม.4-6/1 อธิบายวิธีการทำงานเพื่อการดำรงชีวิต

2. ง 1.1ม.4-6/2 สร้างผลงานอย่างมีความคิดสร้างสรรค์และมีทักษะการทำงานร่วมกัน

3. ง 1.1ม.4-6/3 มีทักษะการจัดการในการทำงาน

4. ง 1.1ม.4-6/4 มีทักษะกระบวนการแก้ปัญหา

5. ง 1.1ม.4-6/5 มีทักษะในการแสวงหาความรู้เพื่อการดำรงชีวิต

6. ง 1.1ม.4-6/6 มีคุณลักษณะนิสัยในการทำงาน

7. ง 1.1ม.4-6/7 ใช้พลังงาน ทรัพยากร ในการทำงานอย่างคุ้มค่าและยั่งยืน เพื่อการอนุรักษ์สิ่งแวดล้อม

**สาระที่ 2 การอาชีพ  
มาตรฐาน ง 2.1** เข้าใจ มีทักษะที่จำเป็น มีประสบการณ์ เห็นแนวทางในงานอาชีพ ใช้เทคโนโลยีเพื่อพัฒนา อาชีพ มีคุณธรรม และมีเจตคติที่ดีต่อวิชาชีพ

**ตัวชี้วัด**

1. ง 2.1ม.4-6/1 อภิปรายแนวทางสู่อาชีพที่สนใจ

2. ง 2.1ม.4-6/2 เลือกและใช้เทคโนโลยีอย่างเหมาะสมกับอาชีพ

3. ง 2.1ม.4-6/3 มีประสบการณ์ในอาชีพที่ถนัดและสนใจ

4. ง 2.1ม.4-6/4 มีคุณลักษณะที่ดีต่ออาชีพ

**คำอธิบายสาระการเรียนรู้**

**ศึกษาความรู้** วิธีการทำงานเพื่อการดำรงชีวิต เรียนรู้กระบวนการทำงานร่วมกัน เพื่อสร้างผลงานอย่างมีความคิดสร้างสรรค์ มีทักษะการทำงานและกระบวนการแก้ปัญหาที่ดีในการทำงานร่วมกัน ทักษะการจัดการ และทักษะการแสวงหาความรู้เพื่อการดำรงชีวิตอย่างมีคุณภาพ มีคุณธรรมและลักษณะนิสัยที่ดีในการทำงาน ในการออกแบบผลิตภัณฑ์งานประดิษฐ์ในรูปแบบต่าง ๆ การแบ่งประเภทงานประดิษฐ์ เอกลักษณ์ไทยและภูมิปัญญาท้องถิ่นที่สัมพันธ์กับงานประดิษฐ์ การใช้งานประดิษฐ์กับการดำรงชีวิตประจำวัน เทคโนโลยีกับงานประดิษฐ์และการใช้บรรจุภัณฑ์สำหรับงานประดิษฐ์ มีความเข้าใจ มีทักษะที่จำเป็น มีประสบการณ์ เห็นแนวทางในงานอาชีพ ใช้เทคโนโลยีเพื่อพัฒนา อาชีพ มีคุณธรรม และมีเจตคติที่ดีต่อวิชาชีพ **โดยใช้ทักษะ**กระบวนการคิดอย่างมีวิจารณญาณ กระบวนการแก้ปัญหา กระบวนการปฏิบัติ กระบวนการกลุ่ม และกระบวนการสร้างเจตคติ **เพื่อให้เกิด** **ความสามารถในสื่อสาร การคิด การแก้ปัญหา การใช้ทักษะชีวิต และการใช้เทคโนโลยี มีทักษะ การเรียนรู้และนวัตกรรม คิดสร้างสรรค์ ใส่ใจนวัตกรรม มีวิจารณญาณ แก้ปัญหาเป็น สื่อสารดี เต็มใจร่วมมือ ทักษะสารสนเทศ สื่อ เทคโนโลยี อัพเดตทุกข้อมูลข่าวสาร รู้เท่าทันสื่อ รอบรู้เทคโนโลยีสารสนเทศ ฉลาดสื่อสาร ทักษะชีวิตและอาชีพ มีความยืดหยุ่น รู้จักปรับตัว ริเริ่มสิ่งใหม่ ใส่ใจดูแลตัวเอง รู้จักเข้าสังคม พร้อมทั้งมี ความซื่อสัตย์สุจริต มีวินัย ใฝ่เรียนรู้ มุ่งมั่นในการทำงาน และมีจิตสาธารณะ**